Source: http://eur-lex.europa.eu/LexUriServ/LexUriServ.do?uri=CELEX:32005R1881:RO:NOT
Timestamp: 2014-03-08 10:26:37+00:00
Document Index: 28416335

Matched Legal Cases: ['articolul 2', 'articolul 2', 'articolul 14', 'articolul 13', 'Articolul 15', 'articolul 14', 'articolul 14', 'articolul 15', 'articolul 13', 'articolul 24', 'articolul 16', 'articolul 13', 'articolul 24', 'articolul 24', 'articolul 24', 'articolul 17', 'articolul 23', 'articolul 19', 'articolul 22']

EUR-Lex - 32005R1881 - RO
Regulamentul (CE) nr. 1881/2005 al Comisiei din 17 noiembrie 2005 de modificare a Regulamentului (CE) nr. 2182/2002 privind normele de aplicare a Regulamentului (CEE) nr. 2075/92 al Consiliului în ceea ce privește Fondul comunitar al tutunului
JO L 301, 18.11.2005, p. 3-5 (ES, CS, DA, DE, ET, EL, EN, FR, IT, LV, LT, HU, NL, PL, PT, SK, SL, FI, SV)
JO L 330M , 9.12.2008, p. 254-256 (MT)
ediţie specială în limba bulgară: capitol 03 volum 67 p. 8 - 10
editie speciala in limba româna: capitol 03 volum 67 p. 8 - 10
Ediţie specială în limba croată capitol 03 volum 063 p. 216 - 218
a documentului: 17/11/2005
a intrării în vigoare: 25/11/2005; intrare în vigoare data publicării + 7 a se vedea articolul 2
a intrării în vigoare: 01/01/2006; punere în aplicare a se vedea articolul 2
32002R2182 modificare înlocuire articol 15.1 de la 01/01/2006
32002R2182 modificare înlocuire articol 16.2 de la 01/01/2006
32002R2182 modificare înlocuire articol 17.2 de la 01/01/2006
32002R2182 modificare înlocuire articol 17.3 de la 01/01/2006
32002R2182 modificare înlocuire articol 17.4 de la 01/01/2006
32002R2182 modificare adăugare articol 19.3 de la 01/01/2006
32002R2182 modificare înlocuire articol 22.1 de la 01/01/2006
32005R1679 Selectează toate actele care menționează acest document
Regulamentul (CE) nr. 1881/2005 al Comisiei
de modificare a Regulamentului (CE) nr. 2182/2002 privind normele de aplicare a Regulamentului (CEE) nr. 2075/92 al Consiliului în ceea ce privește Fondul comunitar al tutunului
având în vedere Regulamentul (CEE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut [1], în special articolul 14a,
(1) Acțiunile specifice de reconversie a producătorilor de tutun brut către alte culturi și alte activități economice sunt finanțate de Fondul comunitar al tutunului, instituit în conformitate cu articolul 13 din Regulamentul (CEE) nr. 2075/92.
(2) Creditele Fondului comunitar al tutunului care rezultă din taxa pe prima pentru tutun brut aplicată pentru recolta anului 2005 sunt disponibile pentru finanțarea acțiunilor de reconversie în 2006.
(3) Articolul 15 alineatul (1) din Regulamentul (CE) nr. 2182/2002 al Comisiei [2] îi definește pe beneficiarii acțiunilor individuale destinate reconversiei ca fiind producătorii de tutun a căror cotă a fost răscumpărată definitiv în cadrul programului de răscumpărare prevăzut la articolul 14 alineatul (1) din Regulamentul (CEE) nr. 2075/92.
(4) Programul de răscumpărare a cotelor a fost eliminat prin Regulamentul (CE) nr. 1679/2005 al Consiliului din 6 octombrie 2005 de modificare a Regulamentului (CEE) nr. 2075/92 privind organizarea comună a pieței în sectorul tutunului brut, de la 22 octombrie 2005. Prin urmare, participarea la programul de răscumpărare nu mai poate constitui un criteriu de eligibilitate pentru acțiunile finanțate de Fondul comunitar al tutunului.
(5) Este, prin urmare, necesar să se acorde posibilitatea de a beneficia de acțiuni de reconversie producătorilor eligibili pentru ajutorul pentru producția de tutun, prevăzut la titlul IV capitolul 10c din Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru regimurile de ajutor direct în cadrul politicii agricole comune și de stabilire a anumitor regimuri de ajutor pentru agricultori [3], care sunt amplasați într-o regiune căreia i se aplică respectivul capitol și care părăsesc sectorul și renunță la dreptul lor la acest ajutor.
(6) În acest context, este, de asemenea, necesar să se adapteze dispozițiile pentru calculul sumei cumulate a ajutorului comunitar acordat pentru acțiunile de reconversie fiecărui producător titular al unei cote de producție pentru recolta anului 2005 în conformitate cu Regulamentul (CE) nr. 2848/98 al Comisiei din 22 decembrie 1998 de stabilire a normelor de aplicare a Regulamentului (CEE) nr. 2075/92 al Consiliului privind sistemul de prime, cotele de producție și ajutorul specific acordat grupurilor de producători în sectorul tutunului brut [4].
(7) În scopul de a acorda statelor membre un termen suficient pentru întocmirea planurilor estimative de finanțare a acțiunilor de reconversie pentru anul 2006, este necesar să se prelungească data limită prevăzută pentru a comunica aceste planuri estimative Comisiei, precum și, prin urmare, cea pentru a repartiza definitiv resursele între statele membre.
(8) Dispozițiile care prevăd criteriile pe baza cărora Comisia stabilește repartizarea orientativă între statele membre a resurselor Fondului comunitar al tutunului, precum și dispozițiile privind sancțiunile în cazul neregulilor trebuie, de asemenea, să fie adaptate.
(9) În scopul de a acorda statelor membre un termen suficient pentru a realiza proiectele, în special acțiunile de interes general și studiile prevăzute la articolul 14 din Regulamentul (CE) nr. 2182/2002 privind experimentele cu culturi pe doi ani, este necesar să li se acorde posibilitatea de a prelungi cu șase luni perioada de doi ani prevăzută inițial.
(10) Prin urmare, Regulamentul (CE) nr. 2182/2002 ar trebui modificat în consecință.
(11) Măsurile prevăzute de prezentul regulament sunt conforme cu avizul Comitetului de gestionare a tutunului,
Regulamentul (CE) nr. 2182/2002 se modifică după cum urmează:
1. La articolul 15, alineatul (1) se înlocuiește cu următorul text:
" Beneficiarii acțiunilor prevăzute la articolul 13 sunt producătorii de tutun brut, titulari ai unei cote de producție de tutun pentru recolta anului 2005 în conformitate cu articolul 24 din Regulamentul (CE) nr. 2848/98, care sunt amplasați într-o regiune căreia i se aplică titlul IV capitolul 10c din Regulamentul (CE) nr. 1782/2003 al Consiliului [*****] și care se angajează până la 15 februarie 2006 să renunțe, începând cu recolta anului 2006, la dreptul la ajutorul pentru producția de tutun brut prevăzut de capitolul respectiv.
Statele membre informează Comisia cu privire la numărul de producători care și-au asumat un astfel de angajament, precum și cu privire la volumul cotelor acestora pe grupe de soiuri.
Posibilitatea de a depune o cerere cu scopul de a beneficia de ajutorul Fondului se limitează la anul 2006.
2. La articolul 16, alineatul (2) se înlocuiește cu următorul text:
"(2) Valoarea cumulată a ajutorului comunitar pentru fiecare producător pentru ansamblul acțiunilor prevăzute la articolul 13 se stabilește după cum urmează:
(a) de trei ori valoarea primei din 2005, pentru cantitățile de tutun brut de până la 10 tone inclusiv din cota la care acesta avea dreptul în conformitate cu articolul 24 din Regulamentul (CE) nr. 2848/98 pentru recolta anului 2005;
(b) de două ori valoarea primei din 2005, pentru cantitățile de tutun brut de peste 10 tone și până la 40 de tone inclusiv din cota la care acesta avea dreptul în conformitate cu articolul 24 din Regulamentul (CE) nr. 2848/98 pentru recolta anului 2005;
(c) o dată valoarea primei din 2005, pentru cantitățile de tutun brut de peste de 40 tone din cota la care acesta avea dreptul în conformitate cu articolul 24 din Regulamentul (CE) nr. 2848/98 pentru recolta anului 2005."
3. La articolul 17, alineatele (2), (3) și (4) se înlocuiesc cu următorul text:
"(2) Se stabilește, în conformitate cu procedura prevăzută la articolul 23 alineatul (2) din Regulamentul (CEE) nr. 2075/92, înainte de 15 februarie 2006, o repartizare orientativă între statele membre a resurselor Fondului care urmează să fie alocate acțiunilor prevăzute la articolele 13 și 14 din prezentul regulament, în funcție de pragul național de garanție fixat pentru recolta anului 2005.
(3) Statele membre întocmesc și transmit Comisiei, înainte de 30 aprilie 2006, planurile estimative de finanțare a acțiunilor privind cererile de intervenție.
(4) Atunci când, din informațiile prevăzute la alineatul (3), rezultă că o parte din resursele alocate unuia sau mai multor state membre nu va fi angajată din cauza lipsei de cereri de intervenție, Comisia stabilește, înainte de 30 iunie 2006, o repartizare definitivă a acestor resurse între statele membre care au primit cereri de intervenție pentru o valoare totală mai mare decât bugetul acestora stabilit în conformitate cu alineatul (2). Această repartizare definitivă se stabilește proporțional cu repartizarea orientativă fixată în aplicarea alineatului (2)."
4. La articolul 19, se adaugă următorul alineat (3):
"(3) În cazul unei nereguli intenționate, alta decât nerespectarea angajamentului prevăzut la alineatul (1) din prezentul articol, cel care solicită o intervenție în temeiul articolelor 13 și 14 plătește o sumă egală cu suma care face obiectul cererii de intervenție. Această sumă este creditată Fondului European de Orientare și Garantare Agricolă (FEOGA)."
5. La articolul 22, alineatul (1) se înlocuiește cu următorul text:
"(1) Proiectele se execută în termen de doi ani de la data la care statul membru notifică beneficiarul că proiectul a fost aprobat. Cu toate acestea, statele membre pot să prelungească acest termen la 30 de luni."
Adoptat la Bruxelles, 17 noiembrie 2005.
[1] JO L 215, 30.7.1992, p. 70. Regulament astfel cum a fost modificat ultima dată prin Regulamentul (CE) nr. 1679/2005 (JO L 271, 15.10.2005, p. 1).
[2] JO L 331, 7.12.2002, p. 16. Regulament astfel cum modificat prin Regulamentul (CE) nr. 480/2004 (JO L 78, 16.3.2004, p. 8).
[3] JO L 270, 21.10.2003, p. 1. Regulament astfel cum a fost modificat ultima dată prin Regulamentul (CE) nr. 118/2005 al Comisiei (JO L 24, 27.1.2005, p. 15).
[4] JO L 358, 31.12.1998, p. 17. Regulament astfel cum a fost modificat ultima dată prin Regulamentul (CE) nr. 1809/2004 (JO L 318, 19.10.2004, p. 18).
[*****] JO L 270, 21.10.2003, p. 1."